
Nr. SC2007 - 15415 din 04.07.2007
REFERAT
Privind finanţarea obiectivului “Modernizare str. Armoniei” din obligaţiuni municipale

În vederea realizării unor obiective de interes local din municipiul Timişoara , Consiliul Local a aprobat la sfârşitul anului 2004, lansarea unei emisiuni de obligaţiuni municipale pe piaţa internă de capital în valoare de 20 milioane lei..

Întrucât în oraşul nostru, în anul 2005, demara un amplu proces de reabilitare a infrastructurii la reţeaua de transport în comun cu tramvaiul, prin HCL nr. 298/2005 şi HCL nr. 305/2006 a fost aprobată finanţarea din obligaţiuni a investiţiilor de amenajare a străzilor afectate de lucrările la linia cale.

Astfel din acest Fond de obligaţiuni municipale au fost executate lucrările de modernizare  a următoarelor străzi: str. Dacilor, cal. Dorobanţilor, str. Şaguna, cal. Bogdăneştilor, Inelul 2, str. Nemoianu, blv. Ferdinand, str. Independenţei, str. Drubeta, Piaţa Traian, str. Ciocârliei, str. Talăngii, str. Cozia, str. Ulpia Traiana şi str. Traian Vuia.


Întrucât în urma finalizării tuturor acestor obiective au rămas 352.490 lei, propunem ca suma rămasă să fie utilizată la finanţarea   lucrărilor “Modernizare strada Armoniei”.

PROIECT DE HOTARARE

      Din data de__________________

Privind finanţarea obiectivului “Modernizare str. Armoniei” din obligaţiuni municipale



Consiliul Local al Municipiului Timişoara

Având în vedere referatul nr. SC2007 – 15415 din 04.07.2007 intocmit de către Direcţia Drumuri şi Transporturi  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile HCL nr. 305 din 27.06.2006 privind rectificarea sumelor finanţate din obligaţiuni municipale;

In conformitate cu prevederile art.36, alin. 2 lit. (b) şi (c) şi art. 36 alin. 4 lit.e din Legea nr.215/2001 privind administratia publică locală republicată;

În temeiul art. 45 din Legea nr.215/.2001 privind administratia publică locală, republicată;                           

HOTĂRĂŞTE:
Art. 1. Se aprobă rectificarea sumelor pentru obiectivele finanţate din obligaţiuni municipale, aprobate prin Hotărârea Consiliului Local nr.433/29.11.2005, şi finanţarea executării încă a unei lucrări din obligaţiuni municipale, după cum urmează:
                                                            mii lei
Denumire obiectiv
                                       Rectificare

Modernizare str. Dacilor                                                    850,00

Consolidare Dorobanţilor, Şaguna                                   6507,00

Amenajare Cal. Bogdăneştilor                                         1099,36

Amenajare Inel 2                                                              1052,85

Modernizare Nemoianu, Ferdinand                                  5791,00   

Modernizare Independenţei, Drubeta                               1296,24

Amenajare Piaţa Traian 

       
                   844,68

 Amenajare str. Ciocârliei

          
                   427,50                                   
        

Amenajare str. Talăngii

                               390,25

Amenajare str. Cozia                                                         696,71

Amenajare str. Ulpia Traiană                                            591,92

Amenajare str. Traian Vuia
                                          100,00

Modernizare str. Armoniei
                                          352,48 


TOTAL


                         20.000,00

Art. 2. La data emiterii prezentei hotărâri se modifică în mod corespunzător HCL nr. 305/27.06.2006 privind finanţarea execuţiei unor obiective din obligaţiuni municipale, conform Anexei care face parte intregrantă din prezenta hotărâre.

Art. 3. Cu aducerea la îndeplinire a prezentei Horărâri se încredinţează Direcţia Drumuri, Transporturi şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara
· Primarului Municipiului Timişoara
· Direcţiei Drumuri, Transporturi
· Direcţiei Economice
· Direcţiei Urbanism
· Direcţiei Patrimoniu
· Serviciului Juridic 

· Serviciului Control şi Audit Intern

· Serviciului Centru de Informare pentru Cetăţeni

· Mass-mediei locale
Preşedinte de şedinţă,


 Consilier
